CELEX: 62011TN0118
Language: el
Date: 2011-03-02 00:00:00
Title: Υπόθεση T-118/11: Προσφυγή της 2ας Μαρτίου 2011 — Attey κατά Συμβουλίου

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/17
            
         Προσφυγή της 2ας Μαρτίου 2011 — Attey κατά Συμβουλίου
   (Υπόθεση T-118/11)
   2011/C 130/30
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Philipp Attey (Αμπιτζάν, Ακτή Ελεφαντοστού) (εκπρόσωπος: J.-C. Tchikaya, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση 2011/18/ΚΕΠΠΑ του Συμβουλίου, της 14ης Ιανουαρίου 2011, για την τροποποίηση της απόφασης 2010/656/ΚΕΠΠΑ του Συμβουλίου σχετικά με την ανανέωση των περιοριστικών μέτρων κατά της Ακτής του Ελεφαντοστού, και τον κανονισμό (ΕΕ) 25/2011 του Συμβουλίου, της 14ης Ιανουαρίου 2011, για την τροποποίηση του κανονισμού (ΕΚ) 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού, καθόσον αφορούν τον προσφεύγοντα·
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει τέσσερις λόγους.
   
               1)
            
            
               Ο πρώτος λόγος αντλείται από πρόδηλο σφάλμα εκτιμήσεως, καθόσον τα περιοριστικά μέτρα που ελήφθησαν έναντι του προσφεύγοντος με την αιτιολογία ότι παρεμβάλλει προσκόμματα στην ειρηνευτική διαδικασία και στην επίτευξη συμφιλιώσεως στην Ακτή του Ελεφαντοστού και ότι αρνείται να αποδεχθεί το αποτέλεσμα των προεδρικών προεδρικών εκλογών στηρίζονται στο γεγονός ότι το καθού κακώς εκτίμησε ότι ο A. Ouattara είχε ήδη εκλεγεί πρόεδρος της Δημοκρατίας της Ακτής του Ελεφαντοστού ενώ ο L. Gbagbo είχε ανακηρυχθεί πρόεδρος από το Conseil constitutionnel (συνταγματικό συμβούλιο).
            
         
               2)
            
            
               Ο δεύτερος λόγος αντλείται από κατάχρηση εξουσίας, καθόσον οι προσβαλλόμενες πράξεις i) επιδιώκουν σκοπό διαφορετικό από εκείνον που ορίζει το άρθρο 21 ΣΕΕ, ήτοι την προώθηση σε ευρύτερο παγκόσμιο πλαίσιο της δημοκρατίας και του κράτους δικαίου, ενώ ο L. Gbagbo ανακηρύχθηκε με δημοκρατικό τρόπο πρόεδρος της Δημοκρατίας της Ακτής του Ελεφαντοστού, και ii) αντιβαίνει προς τον Χάρτη των Ηνωμένων Εθνών, την τήρηση του οποίου εξασφαλίζει η Ένωση, καθόσον το καθού παρέβη την αρχή της μη αναμείξεως στις εσωτερικές υποθέσεις άλλου κράτους.
            
         
               3)
            
            
               Ο τρίτος λόγος αντλείται από παράβαση του άρθρου 215, παράγραφος 3, ΣΛΕΕ, διότι οι προσβαλλόμενες πράξεις δεν περιλαμβάνουν καμία νομική εγγύηση.
            
         
               4)
            
            
               Ο τέταρτος λόγος αντλείται από προσβολή του Χάρτη θεμελιωδών δικαιωμάτων της Ευρωπαϊκής Ένωσης,
               
                           —
                        
                        
                           καθόσον προσβλήθηκαν τα δικαιώματα άμυνας του προσφεύγοντος, διότι το καθού δεν του γνωστοποίησε τα στοιχεία που ελήφθησαν υπόψη εις βάρος του, στερώντας τον με τον τρόπο αυτόν από τη δυνατότητα να γνωστοποιήσει λυσιτελώς τη δική του άποψη, και
                        
                     
                           —
                        
                        
                           καθόσον προσβλήθηκε το δικαίωμα της ιδιοκτησίας του προσφεύγοντος και μάλιστα κατά τρόπο αντίθετο προς την αρχή της αναλογικότητας.